《送处州裴使君赴京》
唐代·皇甫冉

使君朝北阙，车骑发东方。
别喜天书召，宁忧地脉长。
山行朝复夕，水宿露为霜。
秋草连秦塞，孤帆落汉阳。
新衔趋建礼，旧位识文昌。
唯有东归客，应随南雁翔。

作者简介：皇甫冉，字茂政。约唐玄宗开元五年（公元717年）出生，卒于唐代宗大历五年（公元770年），润州（今镇江）丹阳人，著名诗人。先世居甘肃泾州。天宝十五年进士。曾官无锡尉，大历初入河南节度使王缙幕，终左拾遗、右补阙。其诗清新飘逸，多飘泊之感。